แวะมาเกตเวย์เพื่อมาลองติ่มซำที่ได้มิชลินโดยเฉพาะเลยนะเนี่ย คาดว่ามันจิต้องดีงามพระรามแปดสมคำร่ำลือ
จากเมนูที่มีให้เลือกแค่25 รายการ แปลว่าจะต้องมั่นใจแล้วสินะว่าอร่อยทุกสิ่ง แต่เอ๊ะไหงไม่เห็นมีลูกค้ามากมายตามที่คิดไว้เลยแฮะ โต๊ะว้างว่าง ดีจังไม่ต้องรอคิว
เพราะฉะนั้นสั่งเลยสิจะรออัลลัย 
เริ่มด้วยซาลาเปาอยไส้หมูแดง ของขึ้นชื่อ
ต่อด้วย ก๋วยเตี๋ยวหลอด คิดไม่ออกเอาไส้ไรดี เอามาทั้งกุ้งกะหมูแดงเลยละกัน ไหนๆก็เพิ่งจะตีแบดมากินได้ไม่อ้วน
แถมด้วยซี่โครงหมูนึ่งเต้าซี่ กับฮะเก๋า อีกอัน
ตบท้ายด้วย ข้าวหน้าไก่ กุนเชียง และเห็ด เผื่อไม่อิ่ม

ซาลาเปามาไวมากกกก จนนึกว่าเสิรฟผิดโต้ะ รสชาติใช้ได้อยู่ เพียงแต่มันไม่ร้อนเท่าที่คิดไว้ ความรู้สึกไม่พุ่งปริ้ดดด เท่าที่ควร นึกไปถึงซาลาเปาทอดที่เคยกินตอนเด็กๆที่เซ็นทรัลลาดพร้าว อารมณ์ยังพุ่งกว่าอีก เอาวะรอพุ่งจานต่อไปดีกว่า

จานที่สองเป็นข้าวหน้าไก่ คราวนี้มาซะร้อนเชียว จ้วงไปควันขึ้นสะจาย พนักงานราดซ้อสให้ที่โต้ะด้วยนะเออ แต่เอ๊ะ รสก็ยังไม่เข้มข้น เท่าที่ควรไม่ปรี้ดอีกละ 

มาจานต่อไปดีกว่า แพคคู่ก๋วยเตี๋ยวหลอด พนง มาราดซ้อสให้ที่โต้ะอีกเช่นกัน ดูดี ดูดี ซ้อยดูมีควันหน่อยๆท่าจะร้อน จะลวกปากมั้ยน้อ เอาวะตัดใจ ไม่เป่าดีกว่าเอาเข้าปากเลย อู้หูวววว ควันที่เห็นตะกี้เป็นเอฟเฟกหลอกเค้าชิมิ สาบานได้ว่าร้อนแล้ว อยากจะไปกินก๋วยเตี๋ยวหลอดเอ็มเคทันที ร้อนกว่านี้ประมาน 78 เท่า แถมแป้งก็หนานุ่มเชียว เหมาะกะคนชอบพิซซ่าแป้งหนานุ่มนะเนี่ย

อันต่อมาฮะเก๋ากุ้ง จานนี้มาได้ร้อนสะจุย แต่รสชาติเบๆ ไม่มีไรจะติแต่ก็ไม่รู้จาชมอารายดี

สุดท้าย ซี่โครงนึ่งเต้าซี่ นี่ก็มา ร้อนได้ใจ เพียงแต่มัน(fat)เยอะเชียว เนื้อมันไปไหนน้อแถมซี่โครงจิงๆด้วยลืมไปไม่มีซี่โครงอ่อนเลย เข้าใจไปเองสินะว่าจะได้เคี้ยวกุ้บกั้บ 

นิทานเรื่องนี้สอนให้รู้ว่า มิชลินก็ใช่ว่าจะถูกปากเราเสมอไป กลับไปกินร้านติ่มซำบ้านๆ ดีกว่า ถูกปากกว่ายังถูกตังค์กว่าอีก 

ปล. ชาจีนรีฟิลดีงามเข้มข้น
ปล. 2 เคยกินที่เมืองนอกมันอร่อยกว่านี้นี่นา รึตอนนั้ไม่ได้คาดหวังอารายก็ไม่รู้น้อ
ปล.3 ราคาขนาดนี้ผลตอบแทนไม่โดนใจเอาไป2ดาวดีกว่า จบ